Når Airbnb ikke længere er udlejning af privat bolig, men derimod en nem måde at tjene penge på, ender det med et potentielt dårligt ophold for den rejsende.

Lejligheden består af 2 værelser, men Alejandra er kun ansvarlig for det ene. Køkken og bad er fælles. Desværre havde Alejandras roommate lejet SIT værelse ud også - og her boede der et ungt par der larmede og svinede så det ikke var til at holde ud.

Da vi ankom var vores værelse rent og pænt som beskrevet i annoncen. Dog ville det have været rart, hvis det var beskrevet tydeligt at man skulle sove på en luftmadras.

Problemet i lejligheden var at den andet værelse også var lejet ud, og bad og køkken, der var fælles, var meget beskidt og ulækkert. Gammel opvask i køkkenet og på badeværelset var der lange hår overalt, skægstubbe i håndvasken, gammel barbergrej på gulvet og en badeværelsesmåtte der var gennemblødt og ulækker.

Det unge par kom hjem klokken 4 om morgenen og selvom jeg bad dem være stille tog de på ingen måde hensyn til at de vækkede min datter og jeg. 2 gange måtte jeg oven i købet bede dem om at lade være med at ryge hash i lejligheden!

Jeg klagede til min vært, der sikkert gjorde hvad hun kunne, men faktum var, at det kun var to nætter ud af 9 vi ikke blev vækket midt om natten ved højlydt larm når de kom hjem fra byen.

Jeg endte med at få 1 nat refunderet, men det var en ærgerlig oplevelse at blive vækket nærmest hver eneste dag af larm og hash.